এতো কথার সূত্রপাতের কারণ ভারতের সাম্প্রদায়িকতার কয়েক দশকের ইতিহাস বোঝার জন্য; প্রয়োয়জনীয় বর্তমান অবস্থা বিশ্লেণণের জন্য। ইমাম ইদগাহ প্রাঙ্গণের জনসভায় যে বক্তৃতা করেছেন তা আসলেই প্রশংসার দাবীদার। কারণ, এমন একটি সাম্প্রদায়িক সংঘাতের পর স্বাভাবিকভাবেই পরবর্তীতে তা বৃহৎ দাবানলের মতো ছড়িয়ে পড়ে, ইতিহাস তেমনটাই সাক্ষ্য দেয়। কিন্তু ইমাম প্রাথমিক পর্যায়েই সেই দাঙ্গার আগুন নিভিয়ে দিলেন, জ্বলে উঠতে দিলেন না। যে ধরনের সাম্প্রদায়িকতার সূচনা হয়েছিল এবং যা পরবর্তীতে ভীষণ আকার ধারণ করতে পারত আসানসোলে, সেটা অবশ্যই রুখে দিয়েছেন ইমাম, নিজের অহিংস এবং উদার দৃষ্টিভঙ্গির মাধ্যমে। ইসলামের সাথে শান্তির সম্পর্ক—তা সকলেই বলেন; কিন্তু ক্রুসেডের ইতিহাস কী সাক্ষ্য দেয়? এ কথা বলছি এই কারণে যে ইমামকে আবার মুসলিমরা নিয়ে যাচ্ছেন ‘ইসলামিস্ট’ ধারণার মধ্যে। প্রচার করতে চাচ্ছেন ইসলাম কতো ‘লিবারেল’ ধর্ম। যা একটি সাম্প্রদায়িক ভাবনার মধ্যেই চলে যাচ্ছে; কিন্তু যাওয়া উচিৎ নয়। এ আলোচনা অসাম্প্রদায়িকতাকে প্রচার করার জন্য, ইসলামের মহত্ত্বকে প্রচার করার জন্য নয়।